<h3>Раифа дендрариендагы үсемлекләр&nbsp;</h3>

<p>Раифа дендрариенда үсә торган үсемлекләр географик принцип белән утыртылган һәм өч секторда урнаштырылган. Азия бүлегендә 65 тән артык төрдәге үсемлекне очратырга була. Мәсәлән, амур бәрхете агачы. Бу агач бозлык чорына кадәр үскән реликт үсемлекләргә керә. Амур бәрхете бигрәк тә беренче кыраулардан соң матур була. Аның алтынсу ябалдашы кара эре җиләк тәлгәшләре белән бизәлә. Алар энҗе бөртекләрен хәтерләтә.&nbsp;<br />
&laquo;Европа&raquo; секциясендә үсемлекләрнең 600 гә якын төре үсә. Мәсәлән, татар зелпесе. Ул бик матур декоратив куак. Җимешләре кеше ашар өчен яраклы түгел, әмма кошлар яратып ашый.<br />
&laquo;Америка&raquo; бүлегендә үсемлекләрнең 45 тән артык төре үсә. Әлеге секция иң кызыклысы санала. Мондагы күп кенә агачлар элек Россия өчен экзотик исәпләнгән. Мәсәлән, шикәр өрәңгесе. Бу агач 200&ndash;300 ел яши. Америкада һәм Канадада кыш беткәндә яисә иртә язда аңардан өрәңге согы җыялар. Аңардан кулинариядә кулланыла торган өрәңге сиробы ясыйлар.</p>
