<h3>Нәрсә ул мәдәният?</h3>

<p>Үз-үзеңне тоту культурасы, физик культура, татар халкының мәдәнияте &ndash; бу сүзләр безгә бик еш очрый. Нәрсә соң ул мәдәният, культура? Сүзнең мәгънәсе күп. Бу тәрбия дә, белем дә, кешенең үсеше дә. Мәдәният &ndash; кеше тарафыннан тудырылган барлык яхшы әйберләр дияргә була.&nbsp;<br />
Мәдәният бик күп элементлардан тора. Аларны 4 төркемгә бүлергә мөмкин:<br />
Символлар &ndash; ул сүзләр, предметлар, ишарәләр, киенү гадәте. Болар барысы да халык традицияләренә туры килә. Мәсәлән, читекләр һәм түбәтәйләр.<br />
Геройлар &ndash; чынбарлыктан алынган яисә уйлап чыгарылган персонажлар, алар башкаларга үрнәк булып тора. Мәсәлән, Идел буе Камыр батыры.<br />
Ритуаллар &ndash; көндәлек тормышта (мәсәлән, очрашканда кул бирешү) яисә бәйрәмнәрдә (мәсәлән, Сабан туенда капчык киеп йөгерү) башкарыла торган билгеле бер гамәлләр.&nbsp;<br />
Рухи кыйммәтләр &ndash; һәр халыкның яхшылык һәм яманлык, гаделлек һәм гаделсезлек турындагы күзаллаулары.</p>
