<h3>Казан циркы</h3>

<p>Казанда беренче стационар цирк 1890 елда төзелә. Аңа бертуган Никитиннар нигез сала. Габдулла Тукай үзенең &laquo;Печән базары, яхуд Яңа Кисекбаш&raquo; поэмасында әлеге циркка берничә шигъри юлын багышлый.&nbsp;</p>

<p><br />
&laquo;Алдымызда ат кәмитен күрәлем<br />
Һәм Микитин җәмгатенә ирәлем.</p>

<p>Бу Казанда хуп-хуп эшләр күп торыр,<br />
Һич моның тик бери тәкый юк торыр.</p>

<p>Хак Тәгалә нәрсә кыйлса ирке бар, &nbsp;&nbsp;<br />
Рус Микитиннең Казанда циркы бар.</p>

<p>Шунда бардыр бер мөселман пәһлеван &nbsp;&ndash;<br />
Бик озын, бик көчле, гайрәтле җиван.</p>

<p>Шәп батыр: Зәркум кеби, Салсал кеби;<br />
Хәйләгә оста, Сәет-Баттал кеби&raquo;.<br />
&nbsp;Цирк бинасы агачтан эшләнгән була һәм кырык елга якын хезмәт итә. Аннан соң яңа агач бина корыла. Утыз елдан соң аны янгын юк итә. 1967 елда бер колоннасы да булмаган уникаль цирк бинасы барлыкка килә, ул оча торган тәлинкәне хәтерләтә. Аның диаметры &ndash; 65 метр, биеклеге 23 метр була. Күп еллар үтә. 2018 елда бинаны яңарталар. Цирк һәрвакыт кунакларны шатланып каршы ала.<br />
&nbsp;</p>
