<h3>Нефтьтән нәрсәләр ясыйлар</h3>

<p>1971 елда Татарстанда беренче миллиард тонна нефть чыгарыла. Бу республикада беренче чыганак ачылганнан соң 28 ел үткәч була. Ә 1981 елда икенче миллиард тонна нефть табыла. Табылган нефтьнең зур өлеше төрле ягулыклар җитештерүгә китә. Мәсәлән, бензин, керосин, дизель ягулыгы, суднолар өчен ягулык һәм башкалар. Шулай ук нефть синтетик тукымалар, пластмасса һәм резина җитештерүдә дә кулланыла.&nbsp;Нефтьне эшкәрткәннән соң калган калдыклар төзелеш материаллары &ndash; гудрон һәм битум ясау өчен файдаланыла. Ә битумга минераль матдәләр белән кушып &nbsp;асфальт ясыйлар. Нефтьтән майлау матдәләре, эреткечләр, дарулар, косметика һәм уенчыклар &nbsp;җитештерүдә кулланыла торган матдәләр алына.</p>
