<p>&nbsp;</p>

<h3>Медицина университеты тарихы</h3>

<p>1814 елның 15 маенда Император Казан университетында медицина факультетының (&laquo;табиблар бүлеге, яисә медицина фәннәре бүлеге&raquo;) тантаналы ачылышы үтә. Казан университетының медицина факультеты ике революцияне (Февраль һәм Октябрь), Гражданнар сугышын, ачлыкны һәм җимереклекләрне кичерә һәм илебезнең төп фәнни һәм белем бирү үзәкләренең берсе буларак әһәмиятен саклап кала. Йөз елдан артык ул Урал, Идел буе, Себер өчен табиблар әзерләү үзәге булып тора. Ә 1930 елда әлеге факультет нигезендә Казан медицина институты оештырыла. 1940 нчы еллар чыгарылышыннан 400 гә якын кеше Бөек Ватан сугышы фронтларында һәлак була. &nbsp;КДМИ укытучылары һәм студентлары Казанда урнашкан госпитальләрдә эшли. Аларның күпләре орденнар һәм медальләр белән бүләкләнә. 1994 елның 29 апреленнән Казан дәүләт медицина институты университет статусын ала.&nbsp;</p>

<h3>Казан дәүләт медицина университеты</h3>

<p>1814 елның 14 маенда Казан университетында медицина факультеты ачыла. Ә бүген Татарстанда Казан дәүләт медицина университеты эшли. Анда киләчәктә яхшы табиблар булачак студентлар белем ала. Дөнья медицинасында Татарстанга дан китергән исемнәр дә шактый. Мәсәлән, &nbsp;хирург Александр Вишневский. Аның атаклы мазе Бөек Ватан сугышы елларында күпме кешенең гомерен саклап кала. Психоневролог Владимир Бехтерев. Аның баш мие эшчәнлеген өйрәнүгә караган хезмәтләре бүген дә галимнәргә ярдәм итә. Әлеге исемлекне тагын да дәвам итеп булыр иде. Казанда үз хезмәтләре белән &nbsp;илебез медицинасын данлаган фәнни медицина мәктәпләре формалаша.&nbsp;</p>
