<h3><strong>Идел-Кама табигать тыюлыгы </strong></h3>

<p>Идел-Кама дәүләт табигать биосфера тыюлыгы 1960 елда оештырыла. Бу &ndash; Татарстанда бердәнбер шундый тыюлык. Ул ике участоктан тора: Раифа участогы Яшел Үзән районында, Казаннан 25 километр ераклыкта урнашкан. &nbsp;Бу чокырлары һәм сазлыклары да булган, әмма нигездә тигезлекле &nbsp;участок. Саралы участогы Лаеш районында, Татарстан башкаласыннан 60 километр ераклыкта, Куйбышев сусаклагычы ярларында урнашкан. Әлеге участокта биеклекләрнең төрлелеге очрый.&nbsp;<br />
Тыюлыкның 90 процентын урманнар алып тора. Монда имәннәр, наратлар, каеннар, юкәләр, зирекләр үсә. Кайбер үсемлекләр Татарстанның Кызыл китабына кертелгән. Мәсәлән, сарана лалә.<br />
Тыюлыкта имезүчеләрнең 50дән артык төре һәм кошларның 200гә якын төре яши.&nbsp;</p>
